SET ปิดบวก 11 จุด รับแรงซื้อกลับหุ้น “บิ๊กแคป” หลังร่วงหนัก ลุ้นสัปดาห์หน้าวิ่งต่อ
SET ปิดบวก 11 จุด รับแรงซื้อกลับหุ้น “บิ๊กแคป” หลังร่วงหนัก ลุ้นสัปดาห์หน้าวิ่งต่อ แนวต้าน 1,585 -1,590 จุด แนวรับที่ 1,550 จุด
SET ปิดบวก 11 จุด รับแรงซื้อกลับหุ้น “บิ๊กแคป” หลังร่วงหนัก ลุ้นสัปดาห์หน้าวิ่งต่อ แนวต้าน 1,585 -1,590 จุด แนวรับที่ 1,550 จุด
24 มิ.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้รีบาวด์ตามตลาดหุ้นภูมิภาค หลังจากตลาดปรับตัวลงมามาก เกิดเป็นลักษณะเทคนิคเคิลรีบาวด์ และไม่มีปัจจัยใหม่ ทำให้มีแรงซื้อกลับ โดยถ้อยแถลงของนายเจอโรม พาวเวล ประธานธนาคารกลางสหรัฐ (เฟด)ต่อสภาผู้แทนราษฎร และสภาคองเกรส ไม่ได้รุนแรงมากกว่าที่ตลาดรับรู้
อย่างไรก็ตาม ตัวเลข PMI ของสหรัฐและยุโรป อยู่ในภาวะอ่อนแอที่เป็นปัจจัยกดดันตลาด จึงเชื่อว่าตลาดรีบาวด์แต่อยู่ในโซนจำกัด
สำหรับแนวโน้มการลงทุนในสัปดาห์หน้า คาดว่าลักษณะ Sideway Up แต่ยังไม่สามารถยืนเหนือระดับ 1,600 จุดได้ โดยตลาดขึ้นไปทดสอบบริเวณแนวต้าน 1,585 -1,590 จุด แนวรับที่ 1,550 จุด
โดยให้ติดตามการประชุมโอเปกพลัส ว่าจะมีการเพิ่มกำลังการผลิตหรือไม่ หากราคาน้ำมันปรับตัวลงก็ช่วยตัวเลขเงินเฟ้อดีขึ้น แต่ก็ส่งผลกระทบหุ้นไทยเพราะตลาดมีสัดส่วนหุ้นกลุ่มพลังงาน 22%
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCC มูลค่าการซื้อขาย 4,267.29 ล้านบาท ปิดที่ 379.00 บาท เพิ่มขึ้น 13.00 บาท
PTT มูลค่าการซื้อขาย 3,340.44 ล้านบาท ปิดที่ 33.25 บาท ราคาไม่เปลี่ยนแปลง
PTTEP มูลค่าการซื้อขาย 2,638.52 ล้านบาท ปิดที่ 153.50 บาท ลดลง 0.50 บาท
BANPU มูลค่าการซื้อขาย 2,268.62 ล้านบาท ปิดที่   12.20 บาท ลดลง 0.20 บาท
ADVANC มูลค่าการซื้อขาย 1,940.00 ล้านบาท ปิดที่ 202.00 บาท เพิ่มขึ้น 5.00 บาท